
Ulise, căpitanul navei spațiale “Interstelar-Zoo”, se plimba prin Grădina Zoologică din București, întocmind o listă cu animalele sălbatice, pe care dorea să le captiveze de pe Terra, pentru Grădina Zoologică Intergalactică.

-  Căpitane, nu ați uitat să porniți regimul invizibil al costumului? se auzi deodată în ureche. Orest, primul său ajutor, era ca de obicei foarte precaut.

-  Nu, dar oricum e Halloween, chiar dacă m-ar observa cineva, ar crede că sunt doar un om costumat.

-  Poate, dar vă deranjez din altă cauză. Avem o problemă, metamorfii...au evadat.


-  Ce ai spus? Cum? E imposibil!



-O defecțiune tehnică, au scăpat din celulele lor, apoi de pe navă, iar acum probabil hoinăresc prin Grădina Zoologică din București. Dacă vor fi observați...

-  Nu-i nimic, cum ziceam, e Halloween, și sunt sigur că își vor schimba înfățișarea, ascunzându-se printre animale, doar sunt metamorfi, pot lua orice formă, orice chip.


-  Și cum îi vom prinde?

